sagorsarker/bangla-wikipedia huggingface dataset:
হোপ এমারসন

হোপ এমারসন (২৯ অক্টোবর ১৮৯৭ - ২৪ এপ্রিল ১৯৬০) ছিলেন একজন মার্কিন অভিনেত্রী, ভডেভিল ও নাইটক্লাবে পরিবেশক। তিনি "কেজড" (১৯৫০) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। শারীরিক দিক থেকে বলিষ্ঠ এমারসন ১৯০ থেকে ২৩০ পাউন্ড ওজন ছিলেন এবং ছয় ফুট ২ ইঞ্চি লম্বা ছিলেন।
এমারসন আইওয়া অঙ্গরাজ্যের হাওয়ার্ডেনে জন্মগ্রহণ করেন। তার পিতা জন অ্যালভিন এমারসন ও মাতা জোসি এল. (বিবাহপূর্ব ওয়াশবার্ন)। তিনি তার পিতামাতার মেজো ও একমাত্র জীবন সন্তান। তার বাকি দুই ভাইবোন শিশু অবস্থায়ই মারা যায়। তিনি তিন বছর বয়সে তার মায়ের সাথে অভিনয় জীবন শুরু করেন। ১৯১৬ সালে ডেস মোইনেসের ওয়েস্ট হাই স্কুল থেকে পড়াশোনা শেষ করার পর তিনি নিউ ইয়র্ক সিটিতে চলে যান এবং সেখানে ভডেভিলে অভিনয় শুরু করেন।
এমারসনের ব্রডওয়ে মঞ্চে অভিষেক ঘটে ১৯৩০ সালে "লিসিট্রাটা" নাটক দিয়ে। মঞ্চ প্রযোজক নরমান বেল গেডেস তাকে এই নাটকের ল্যাম্পুটো চরিত্রের জন্য বাছাই করেন। তার চলচ্চিত্রে অভিষেক ঘটে "স্মাইলিং ফেসেস" (১৯৩২) চলচ্চিত্র দিয়ে, কিন্তু এরপর তিনি আবার মঞ্চে ফিরে যান। ১৯৪৭ সালে সমালোচক ব্রুকস অ্যাটকিনসন "স্ট্রিট সিন" গীতিনাট্যে তার অভিনয়ের প্রশংসা করেন। এমারসনের অন্যতম স্মরণীয় কাজের একটি হল "অ্যাডাম্‌স রিব" (১৯৪৯) চলচ্চিত্রে সার্কাসের শক্তিশালী নারী চরিত্র, যিনি অভিনেতা স্পেন্সার ট্রেসিকে উপরে তোলেন; নোয়াধর্মী "ক্রাই অব দ্য সিটি" (১৯৪৮) চলচ্চিত্রে ষড়যন্ত্রকারী; এবং "ওয়েস্টওয়ার্ড দ্য উইমেন" (১৯৫২) চলচ্চিত্রে বধূ চরিত্র। তার সবচেয়ে উল্লেখযোগ্য চরিত্র হল "কেজড" (১৯৫০) চলচ্চিত্রের ইভলিন হার্পার। এই চরিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
পশুপাখির অনুকারশব্দের তালিকা

এটি বিভিন্ন পশুপাখির আওয়াজ বা শব্দসমূহের একটি তালিকা। এই তালিকায় যেসব শব্দ নির্দিষ্ট প্রাণীর শব্দ এবং কণ্ঠস্বরকে (বিশেষত প্রাণীদের দ্বারা যোগাযোগের জন্য ব্যবহৃত শব্দসমূহ) উপস্থাপন করতে বাংলায় ব্যবহৃত হয় সেসব শব্দ উল্লেখ করা হয়েছে। যেসব শব্দ বাংলা শব্দভান্ডারে নেই সেসব ক্ষেত্রে বাংলা হরফে লেখা উচ্চারণের পাশাপাশি ইংরেজি শব্দটিও বন্ধনীভুক্ত করে দেওয়া হয়েছে। তালিকায় ব্যবহৃত শব্দগুলি ক্রিয়াপদের আকারে রয়েছে, যদিও অনেকগুলি বিশেষ্য বা ইন্টারজেকশন হিসাবেও ব্যবহৃত হতে পারে। এই তালিকায় প্রাণীর শব্দের অডিও রেকর্ডিংও রয়েছে।
কোভিড-১৯ এর বৈশ্বিক মহামারীতে মৃত্যু

এই পৃষ্ঠায় করোনা-বিষাণু রোগ ২০১৯/১৪২৬ (কোভিড-১৯) মহামারি থেকে মৃত্যুর ক্রমবর্ধমান সংখ্যা রয়েছে যা প্রতিটি দেশ এবং অঞ্চল বিশ্ব স্বাস্থ্য সংস্থার নিকট প্রতিবেদিত করেছে এবং পরবর্তী দৈনিক 'পরিস্থিতি প্রতিবেদনে' প্রকাশিত হয়েছে।
একটি পরিচালনাযোগ্য পৃষ্ঠার প্রস্থ রাখতে, প্রতি মাসের শুরুতে এবং মাঝামাঝি সময়ে একটি নতুন মেজ় শুরু করা হলো।
ট্রাপিজিয়াম

ট্রাপিজিয়াম হলো চতুর্ভুজের একটি বিশেষ রূপ। যে চতুর্ভুজের এক জোড়া বিপরীত বাহু সমান্তরাল, তাকে এক বাহু সমান্তরাল চতুর্ভুজ বা ট্রাপিজিয়াম বলে। অপর যে বিপরীত বাহুযুগলের কথা এখনও বলা হয়নি সেই বাহুদ্বয় পরস্পরের সমান হলেও ট্রাপিজিয়াম গঠন করা সম্ভব। এক্ষেত্রে অর্থাৎ ট্রাপিজিয়ামের অসমান্তরাল বাহুদ্ব পরস্পরের সমান হলে এটি হবে সমদ্বিবাহু ট্রাপিজিয়াম।
ভাষা ও ভৌগোলিক অবস্থানের ভিত্তিতে ট্রাপিজিয়াম ও ট্রাপিজয়িড সম্পর্কে সারা দুনিয়ায় পরস্পরবিরোধী একটি ধারণা প্রচলিত আছে। ট্রাপিজিয়াম শেখার শুরুতে সে বিষয়টি সম্পর্কে পরিষ্কার ধারণা থাকা জরুরী। বৃটেনে যা ট্রাপিজিয়াম (Trapezium in UK) = যুক্তরাষ্ট্রে তা ট্রাপিজয়িড (Trapezoid in US) বৃটেনে যা বিষমবাহু চতুর্ভুজ (Irregular Quadrilateral in UK) = যুক্তরাষ্ট্রে তা ট্রাপিজিয়াম (Trapezium in US) 
ট্রাপিজিয়ামের দুইটি সমান্তরাল বাহু যথাক্রমে <nowiki>"a" এবং "b"</nowiki> এবং বাহুদ্বয়ের দৈর্ঘ্যের যোগফল "m" ও সমান্তরাল বাহুদ্বয়ের মধ্যবর্তী দূরত্ব "h" হলে, একটি ট্রাপিজিয়ামের ক্ষেত্রফল নিম্নোক্ত সূত্র ব্যবহার করে "K" দ্বারা প্রকাশ করা যায়।
যাত্রা হ'লো সুরু

যাত্রা হলো সুরু হলো একটি জনপ্রিয় বাংলা চলচ্চিত্র যা পরিচালনা করেন সন্তোষ গাঙ্গুলি। এই চলচ্চিত্রটি ১৯৫৭ সালের ১৯ এপ্রিল এম পি প্রোডাকশান প্রাইভেট লিমিটেড ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রবীন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, পাহাড়ী সান্যাল, কমল মিত্র এবং দীলিপ মুখার্জী।
লুসিল ওয়াটসন

লুসিল ওয়াটসন (২৭ মে ১৮৭৯ - ২৪ জুন ১৯৬২) ছিলেন একজন কানাডিয় অভিনেত্রী। তবে তিনি মার্কিন যুক্তরাষ্ট্রে কাজ করেই জনপ্রিয়তা লাভ করেন। তিনি বর্ষিয়সী নারী চরিত্রে তার কাজের জন্য সুপরিচিত। তিনি "ওয়াচ অন দ্য রাইন" (১৯৪৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
ওয়াটসন ১৮৭৯ সালের ২৭শে মে কেবেক প্রদেশের কেবেক সিটিতে জন্মগ্রহণ করেন এবং ওটোয়ায় বেড়ে ওঠেন। তিনি ব্রিটিশ সেনাবাহিনীর কর্মকর্তার কন্যা। তার পিতার ইচ্ছার বিরুদ্ধে তিনি নিউ ইয়র্ক সিটিতে পাড়ি জমান এবং একটি নাট্য বিদ্যালয়ে ভর্তি হন।
ওয়াটসনের অভিনীত প্রথম চলচ্চিত্র হল ১৯১৬ সালের নির্বাক চলচ্চিত্র "দ্য গার্ল উইথ গ্রিন আইজ"। এটি ১৯০২ সালে ব্রডওয়েতে মঞ্চস্থ ক্লাইড ফিচের নাটকের চলচ্চিত্র সংস্করণ। এরপর তিনি ১৯৩০ সালে "দ্য রয়্যাল ফ্যামিলি অব ব্রডওয়ে" চলচ্চিত্রে অভিনয়ের পূর্ব পর্যন্ত কোন চলচ্চিত্রে অভিনয় করেননি। এই সময়ে তিনি বিভিন্ন মঞ্চনাটকে অভিনয় করেন। তিনি ১৯২৬ সালের মে মাসে ডুডলি ডজেসের নির্দেশনায় অস্কার ওয়াইল্ডের "দি ইমপোর্টেন্স অব বিয়িং আর্নেস্ট" নাটকে অভিনয় করেন।
ওয়াটসন তার অভিনয় জীবনের শিখরে পৌঁছান নাট্যকার ১৯৪১ সালে ব্রডওয়ে মঞ্চে লিলিয়ান হেলম্যানের ফ্যাসিবাদ-বিরোধী নাট্যধর্মী মঞ্চনাটক "ওয়াচ অন দ্য রাইন"-এ অভিনয়ের মধ্য দিয়ে। এতে শ্রেষ্ঠাংশে অভিনয় করেন পল লুকাস। দুই বছর পর তিনি ও লুকাস এই নাটকের "চলচ্চিত্রায়নে" (১৯৪৩) তাদের অভিনীত চরিত্রে কাজ করেন। এই চলচ্চিত্রে ফ্যানি ফ্যারেলি চরিত্রে তার অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
তিনি "লিটল উইমেন" নাটকের ১৯৪৯ সালের "চলচ্চিত্ররূপে" আন্ট মার্চ চরিত্রে অভিনয় করেন। পরের বছর তিনি অতি-নাটকীয় "হ্যারিয়েট ক্রেইগ" চলচ্চিত্রে তার "দ্য উইমেন" চলচ্চিত্রের সহশিল্পী জোন ক্রফোর্ডের সাথে অভিনয় করেন।
১৯১০-এর দশকের শুরুতে তিনি নির্বাক চলচ্চিত্র তারকা রকলিফ ফেলোয়াসকে বিয়ে করেন। তাদের কোন সন্তান ছিল না। তিনি ১৯২৮ সালে ৫০ বছর বয়সে ঔপন্যাসিক ও নাট্যকার লুইস ইভান শিপম্যানের সাথে বিবাহবন্ধনে আবদ্ধ হন। শিপম্যান তার চেয়ে ১০ বছরের বড় ছিলেন। এটি তাদের দুজনেরই দ্বিতীয় বিবাহ। শিপম্যানকে বিয়ের পর ১৯৩০-এর দশকের শুরুতে তিনি মঞ্চ অভিনয় থেকে অবসর নেন এবং ফ্রান্সে পাড়ি জমান। শিপম্যান ১৯৩৩ সালে মারা যান।
ওয়াটসন ১৯৬২ সালের ২৫শে জুন ৮৩ বছরে বয়সে হার্ট অ্যাটাকে আক্রান্ত হয়ে মৃত্যুবরণ করেন। তাকে নিউ ইয়র্কের হ্যাস্টিংস-অন-হাডসনের মাউন্ট হোপ সেমাট্রিতে সমাহিত করা হয়।
নিকোসিয়া

নিকোসিয়া ( ; ; ; ; Cypriot Arabic: ) সাইপ্রাসের রাজধানী ও বৃহত্তম শহর। এটি পেডিয়োস নদীর তীরে মেসোরিয়া সমভূমির কেন্দ্রস্থলে অবস্থিত। নিকোসিয়া ইউরোপীয় ইউনিয়নের সদস্য রাষ্ট্র সমুহের সবচেয়ে দক্ষিণ পূর্বে রাজধানী। এটি ৪,৫০০ বছরের বেশি সময় ধরে মানুষের আবাসস্থল এবং ১০ শতকের পর থেকে সাইপ্রাসের রাজধানী।
১৯৬০ এর দশকের সাইপ্রাস আন্ত দ্বন্দ্বের ফলে সাইপ্রাসের রাজধানী নিকোসিয়া বিভক্ত হয় এবং ১৯৬৩ সাল থেকে উত্তর অংশ তুর্কি সাইপ্রিয়টর্স (তুর্কি জাতিগত সাইপ্রাসীয়) ও দক্ষিণ অংশ গ্রিক সাইপ্রিয়টর্স (গ্রিক জাতিগত সাইপ্রাসীয়) দ্বারা নিয়ন্ত্রণ হল।
বিচার বিভাগীয় এবং প্রশাসনিক কার্য ছাড়াও, নিকোসিয়া নিজেকে দ্বীপের অর্থনৈতিক রাজধানী এবং এর প্রধান আন্তর্জাতিক ব্যবসা কেন্দ্র হিসাবে নিজেকে প্রতিষ্ঠিত করেছে। ২০১৮ সালে, নিকোসিয়া আপেক্ষিক ক্রয় ক্ষমতা অনুযায়ী বিশ্বের ৩২তম ধনী শহর ছিল।
বৃহত্তর নিকোসিয়া কয়েকটি পৌর সংস্থা দ্বারা শাসিত হয়। শহরের মূল কেন্দ্রস্থলটি নিকোসিয়া পৌরসভা দ্বারা শাসিত হয়। অন্যান্য পৌরসভাগুলো হল স্ট্রভোলস, লাকাতামিয়া, ল্যাটসিয়া, আগলন্দিয়া, এনগমি, অ্যাজিওস ধোমতিওস এবং নবগঠিত (২০১১ হিসাবে) ইয়েরি ও তেসরি।
নিকোসিয়া ছাত্র ছাত্রীদের জন্য একটি ভালো মানের শিক্ষা শহর। এখানে আটটি বিশ্ববিদ্যালয় রয়েছে। সাইপ্রাস বিশ্ববিদ্যালয়, নিকোসিয়া বিশ্ববিদ্যালয়, ইউরোপীয়ান ইউনিভার্সিটি সাইপ্রাস, সাইপ্রাস উন্মুক্ত বিশ্ববিদ্যালয়, ফ্রেডেরিক বিশ্ববিদ্যালয়, নেয়ার ইস্ট ইউনিভার্সিটি, ভূমধ্যসাগরীয় কারপাসিয়া বিশ্ববিদ্যালয়, সাইপ্রাস আন্তর্জাতিক বিশ্ববিদ্যালয়।
নিকোসিয়া সাইপ্রাসের অর্থনীতি ও বাণিজ্যের প্রাণকেন্দ্র। সাইপ্রাস পপুলার ব্যাংক, ব্যাংক অব সাইপ্রাস, হেলেনিক ব্যাংক সহ সাইপ্রাসের সব ব্যাংকের প্রধান কার্যালয় নিকোসিয়ায় অবস্থিত। এছাড়াও সাইপ্রাসের কেন্দ্রীয় ব্যাংক রাজধানীর এক্রোপলিস অঞ্চলে অবস্থিত। এখানে অনেক আন্তর্জাতিক বাণিজ্যিক প্রতিষ্ঠানের সাইপ্রাসীয় সদর দপ্তর রয়েছে, যেমন; পিডব্লিউসি, ডেলোয়টি, কেপিএমজি, আর্নেস্ট অ্যান্ড ইয়ং।
নিকোসিয়া একটি আধুনিক মোটরওয়ে নেটওয়ার্কের মাধ্যমে সাইপ্রাসের অন্যান্য বড় শহরগুলির সাথে যুক্ত। এ১ নিকোসিয়াকে দক্ষিণের লিমাসলের সাথে সংযুক্ত করেছে এবং এ৬ লিমাসোল থেকে পাফোসের সাথে। এ২ নিকোসিয়াকে দক্ষিণ পূর্বের শহর লারনাকার সাথে এবং এ৩ লারনাকা থেকে আইয়া নাপাকে যুক্ত করেছে। নিকোসিয়া দুটি আন্তর্জাতিক বিমানবন্দরের সাথে যুক্ত; পাফোস আন্তর্জাতিক বিমানবন্দর ও লারনাকা আন্তর্জাতিক বিমানবন্দর। ১৯৭৪ সাল থেকে নিকোসিয়া আন্তর্জাতিক বিমানবন্দরের বাণিজ্যিক অপারেশন বন্ধ; এটি সবুজ লাইন বাফার জোনের মধ্যে অবস্থিত এবং সাইপ্রাসে জাতিসংঘ শান্তিরক্ষা বাহিনীর সদর দপ্তর হিসাবে ব্যবহৃত হয়।
মার্জরি মেইন

ম্যারি টমলিনসন (২৪ ফেব্রুয়ারি ১৮৯০ - ১০ এপ্রিল ১৯৭৫), যিনি মার্জরি মেইন নামে পরিচিতি, ছিলেন একজন মার্কিন চরিত্রাভিনেত্রী ও সঙ্গীতশিল্পী। হলিউডের ধ্রুপদী যুগের এই অভিনেত্রী ১৯৪০ ও ১৯৫০-এর দশকে মেট্রো-গোল্ডউইন-মেয়ারের চুক্তিবদ্ধ শিল্পী হিসেবে ও মা অ্যান্ড পা কেটল ধারাবাহিকের দশটি চলচ্চিত্রে মা কেটল চরিত্রে তার কাজের জন্য সর্বাধিক পরিচিত। তিনি ভডেভিল ও মঞ্চে অভিনয়ের মধ্য দিয়ে তার কর্মজীবন শুরু করেন এবং পরবর্তীকালে বেশ কিছু ধ্রুপদী চলচ্চিত্রে অভিনয় করেন, তন্মধ্যে রয়েছে "ডেড এন্ড" (১৯৩৭), "দি উইমেন" (১৯৩৯), "ডার্ক কমান্ড" (১৯৪০), "দ্য শেফার্ড অব দ্য হিলস" (১৯৪১), "মিট মি ইন সেন্ট লুইস" (১৯৪৪) এবং "ফ্রেন্ডলি পারসুয়েশন" (১৯৫৬)। তিনি "দি এগ অ্যান্ড আই" (১৯৪৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
মার্জরি মেইন ১৮৯০ সালের ২৪শে ফেব্রুয়ারি ইন্ডিয়ানা অঙ্গরাজ্যের ম্যারিয়ন কাউন্টির অ্যাক্টনে জন্মগ্রহণ করেন। তার প্রকৃত নাম ম্যারি টমলিনসন। তার পিতা রেভারেন্ড স্যামুয়েল জে. টমলিনসন এবং মাতা জেনি এল. (বিবাহপূর্ব ম্যাকগাফি)। তিনি তার পিতামাতার দ্বিতীয় সন্তান। তার মাতামহ ডাক্তার স্যামুয়েল ম্যাকগাফি অ্যাক্টনের চিকিৎসক ছিলেন, এবং তিনিই তার প্রসব করান।
টমলিনসনের তিন বছর বয়সে তারা সপরিবারে ইন্ডিয়ানাপোলিসে চলে যান, সেখানে তার পিতা হিলসাইড খ্রিষ্টান গির্জায় পাসটর (ভিন্নমতালম্বী গির্জার যাজক) ছিলেন। চার বছর পর তারা গোশেন ও পরে একহার্টে চলে যান। ১৯০০-এর দশকের শুরুর দিকে টমলিনসন পরিবার ফেয়ারল্যান্ডের নিকটবর্তী একটি খামারবাড়িতে বসতি গড়েন।
কস্তাসিয়েল্লা কুরোশিমাই

কস্তাসিয়েল্লা কুরোশিমাই বা "Costasiella kuroshimae" (এটি "লিফ স্লাগ", "পত্র স্লাগ" কিংবা "লিফ শিপ", "পাতা ভেড়া" নামেও পরিচিত) হচ্ছে সাকাগ্লোস্‌সা সামুদ্রিক স্লাগের একটি প্রজাতি। এটি কস্তাসিয়েলিদে পরিবারভুক্ত খোলসবিহীন সামুদ্রিক অপিস্তোব্রাঙ্কিয়া গ্যাস্ট্রোপোডা (উদরপদী) শ্রেণির মলাস্কা। এগুলো৫ মিলিমিটার থেকে সর্বোচ্চ ১ সেমি পর্যন্ত লম্বা হতে পারে।
তাদের দুটি কালো চোখ এবং দুটি "রাইনোফোর" (গণ্ডারের মতো খড়্গ) রয়েছে যা তাদের মাথার শীর্ষভাগ থেকে বেরিয়ে আসে। এগুলো দেখতে ভেড়ার কান বা পোকামাকড়ের অ্যান্টেনার মতো দেখালেও এর সাধারণ নাম "পাতা ভেড়া"।
এই প্রাণীটি সালোকসংশ্লেষণ প্রক্রিয়ায় খাদ্য তৈরি করতে পারে। কারণ, এরা খাদ্য হিসেবে শৈবাল গ্রহণ করে শৈবালের দেহে থাকা ক্লোরোপ্লাস্ট ক্লেপ্টোপ্লাস্টি নামক প্রক্রিয়ায় নিজ দেহে ধরে রাখতে পারে। এই ক্লোরোপ্লাস্টের সহায়তায় এই প্রাণীটি উদ্ভিদের মতো সালোকসংশ্লেষণ করতে পারে।
১৯৯৩ সালে জাপানি দ্বীপ কুরোশিমা উপকূলে সর্বপ্রথম এই প্রাণীটি আবিষ্কৃত হয়। জাপান, ইন্দোনেশিয়া এবং ফিলিপাইনের কাছাকাছি সমুদ্রে এদের দেখতে পাওয়া যায়।
এদের "টাইপ লোকালিটি" হচ্ছে: কুরোশিমা, তেকতোমি, ওকিনাওয়া, রায়ক্যু দ্বীপপুঞ্জ, জাপান।
</gallery>
দ্বিতীয় আহমেদ

দ্বিতীয় আহমদে ( "আহ‌মেদ-ই-সা‌নি" (২৫ ফেব্রুয়ারি ১৬৪৩ অথবা ১ আগস্ট ১৬৪২ – ৬ ফেব্রুয়ারি ১৬৯৫) ছিলেন ১৬৯১-১৬৯৫ পর্যন্ত উসমানীয় সাম্রাজ্যের একজন সুলতান।
দ্বিতীয় আহমেদের জন্ম ১৮ই ফেব্রুয়ারি ১৬৪৩ বা ১ আগস্ট ১৬৪২ সালে যিনি সুলতান ইব্রাহিম এবং মুয়াজ্জেজ সুলতানের পুত্র। ২১ অক্টোবর ১৬৪৯ সালে, আহমেদ এবং তার ভাই মেহমেদ এবং সুলাইমানের সুন্নতে খতনা করা হয়েছিল। 
তার বড় ভাইদের রাজত্বকালে আহমেদ কাফেসে বন্দী ছিলেন এবং তিনি সেখানে প্রায় ৪৩ বছর অবস্থান করেন।
লম্বা চুল

লম্বা চুল একধরণের হেয়ারস্টাইল যেখানে মাথার চুলের যথেষ্ট দৈর্ঘ্য বৃদ্ধি করতে দেওয়া হয়। লম্বা চুলের দৈর্ঘ্যের বিষয়টি এক সংস্কৃতি থেকে অন্য সংস্কৃতিতে বা একই সংস্কৃতির মধ্যেও ভিন্ন হতে পারে। উদাহরণস্বরূপ, কিছু সংস্কৃতিতে চিবুক পর্যন্ত দৈর্ঘ্যের চুলযুক্ত একজন মহিলার চুলকে ছোট চুল বলা যেতে পারে, আবার একই সংস্কৃতিতে ঐ একই চুলের দৈর্ঘ্যযুক্ত একজন পুরুষের চুলকে লম্বা চুল বলা হয়।
বহু সংস্কৃতিতে ছোট দৈর্ঘ্যের চুল থাকা পুরুষদের সমাজের নিয়ন্ত্রণাধীন হিসাবে দেখা হয়, যেমন- সামরিক বা কারাগারে থাকাকালীন বা কোনও অপরাধের শাস্তি হিসাবে থাকা ব্যক্তিদের। মহিলাদের দীর্ঘ চুল সাধারণত পুরুষ এবং মহিলা উভয়ের কাছেই সকল সংস্কৃতি জুড়ে আকর্ষণীয় বলে বিবেচিত হয়
মানুষ, ঘোড়া, বনমানুষ এবং সিংহরা জীব প্রজাতিদের মধ্যে কয়েকটি প্রজাতি যারা তাদের মাথার চুল বা কেশর খুব দীর্ঘ আকারে বাড়াতে পারে। প্রাকৃতিক নির্বাচনের ফলস্বরূপ, ২.৫-৩ মিলিয়ন বছর পূর্বে বনের বাসস্থান থেকে উন্মুক্ত সাভানায় স্থানান্তরিত হওয়ার সময় মানুষ হোমিনিড হিসাবে তাদের পশম হারিয়েছিল বলে মনে করা হয়; এই বিকাশটি নিরক্ষীয় অঞ্চলের নিকটেই অতিরিক্ত উত্তপ্ত হওয়া ছাড়াই দ্রুত হয়েছিল এবং প্রাণী শিকার করা সম্ভব করে তুলেছিল । মাথার চুলগুলি ব্যতিক্রম ছিল, যা বেঁচে থাকার বৈশিষ্ট্যসূচক ছিল কারণ এটি সূর্যের রশ্মি থেকে রক্ষা করার জন্য মাথার ত্বকের তাপ নিরোধক হিসেবে কাজ করে, অতিবেগুনী বিকিরণ (ইউভি) থেকে রক্ষা করে এবং শীতলতা সরবরাহ করে (যখন ভেজানো চুল থেকে ঘামের বাষ্প হয়)। 
বিজ্ঞানীরাও যৌন নির্বাচনের ফলস্বরূপ খুব দীর্ঘ চুল গজানোর দক্ষতা দেখেন, যেহেতু দীর্ঘ এবং স্বাস্থ্যকর চুল উর্বরতা এবং তারুণ্যের লক্ষণ।
নৃতাত্ত্বিক বিশেষজ্ঞরা অনুমান করেছেন যে লম্বা মাথার চুলের কার্যকরী তাৎপর্যটি হতে পারে সৌন্দর্যবোধ।
চুলের দৈর্ঘ্য প্রায়শই কপালের মাথার ত্বকের লাইন থেকে মাথার খুলির সর্বোচ্চ বিন্দু থেকে সমাপ্তির অবধি পরিমাপ করা হয় এবং কখনও কখনও মুকুট পর্যন্ত পরিমাপ করা হয়ে থাকে যার ফলস্বরূপ গড় হিসেব ১০ সেন্টিমিটার নিম্ন মানের হয়।
আজিজুর রহমান উসমানি

আজিজুর রহমান উসমানি একজন ভারতীয় সুন্নি মুসলিম পণ্ডিত, যিনি দারুল উলুম দেওবন্দের প্রথম প্রধান মুফতি হিসেবে দায়িত্ব পালন করেছিলেন। তিনি তার “"ফাতাওয়ায়ে দারুল উলুম দেওবন্দের”" জন্য সর্বাধিক পরিচিত। শাব্বির আহমেদ উসমানি তার ভাই ছিলেন।
উসমানি ১২৭৫ হিজরিতে জন্মগ্রহণ করেন এবং ১২৯৫ সালে দারুল উলুম দেওবন্দ থেকে স্নাতক লাভ করেন। তার শিক্ষকদের মধ্যে রয়েছেন মুহাম্মদ কাসেম নানুতুবি, মাহমুদুল হাসান এবং মুহাম্মদ ইয়াকুব নানুতুবি। তিনি মুহাম্মদ রফি উদ্দিনের শিষ্য ছিলেন।
উসমানি দারুল উলুম দেওবন্দের দারুল ইফতার প্রতিষ্ঠার পর সর্বপ্রথম প্রধান মুফতি হিসেবে নিযুক্ত হন এবং ১৯২৭ পর্যন্ত এই দায়িত্বে ছিলেন, পরে তিনি দাভেলে চলে যান। জাফিরউদ্দীন মিফতাহি তার ফিকহ সংক্রান্ত বিধিগুলি বারো খণ্ডে সংকলিত করেছেন এবং ১৯৬২ থেকে ১৯৭২ সালের মধ্যে “"ফাতাওয়ায়ে দারুল উলুম দেওবন্দ” নামে" প্রকাশ করেন। মুহাম্মদ শফি উসমানি নির্বাচিত ফতোয়া নিয়ে আরেকটি সংকলন বের করেছিলেন "আজিজ আল-ফাতাওয়া" নামে। সৈয়দ মেহবুব রিজভীর মতে, উসমানি ১৩৩০ থেকে ১৩৪৬ হিজরীর মধ্যে ৩৭,৫৬১ টি ফতোয়া দিয়েছিলেন।
উসমানি ১৯২৭ সালে আনোয়ার শাহ কাশ্মিরির সাথে দারুল উলুম দেওবন্দ থেকে পদত্যাগ করেন এবং জামিয়া ইসলামিয়া তালিমুদ্দিন দাভেলে চলে আসেন এবং সেখানে "সহিহ আল বুখারী" পড়ান। দাভেলে তার স্বাস্থ্যের অবনতি ঘটে এবং তিনি দেওবন্দে ফিরে আসেন, সেখানে ১৯২৮ সালে তিনি মারা যান। তার জানাজার নামাযে ইমামতি করেন সৈয়দ আসগর হোসাইন দেওবন্দী এবং দারুল উলুমের কাসেমি কবরস্থানে তাকে দাফন করা হয়।
উসমানি দারুল উলূম দেওবন্দের প্রধান মুফতি উপাধিসহ ভারতের প্রধান মুফতি উপাধি লাভ করেছিলেন।
ইজাজ আলী আমরুহী

ইজাজ আলী আমরুহী (মৃত্যু: ১৯৫৫) ( উর্দু : مولانا اعزاز علی امروہوی) ছিলেন একজন ভারতীয় সুন্নি হানাফি আলেম। তিনি দারুল উলুম দেওবন্দে দু'বার প্রধান মুফতি হিসেবে দায়িত্ব পালন করেছেনঃ ১৯২৭ থেকে ১৯২৮ এবং তারপরে ১৯৪৪ থেকে ১৯৪৬ সাল পর্যন্ত। তাঁর “"নাফহাতুল আরব”" বইটি দারুল উলুম "দেওবন্দসহ" মাদ্রাসার সিলেবাসে পড়ানো হয়।
ইজাজ আলী কুতুবউদ্দিনের কাছ থেকে কুরআন অধ্যয়ন করেন এবং হাফিজ শরফুদ্দিনের তত্ত্বাবধানে কোরআন মুখস্থ করেছিলেন। তিনি তার বাবার কাছ থেকে ফারসি ভাষা শিখেছেন। তিনি মকসুদ আলী খানের কাছে থেকে উত্তর প্রদেশের তিলহর মাদ্রাসায় আরবি গুলশান ফয়েজে দরস-ই-নিজামীর প্রাথমিক বইগুলো পড়াশোনা করেছিলেন। এরপর তিনি মাদ্রাসা আয়নুল ইলমে যান, যেখানে তিনি ক্বারী বশীর আহমদের কাছে থেকে কানজুদ দাকাইক ও মোল্লা জামে এবং কেফায়তুল্লাহ দেহলভীর কাছ থেকে ফারসি ও ফিকহ সংক্রান্ত বিষয়গুলো অধ্যায়ন করেন। ক্বারী বাশির আহমদ এবং কিফায়াতুল্লাহ দেহলভীর অনুরোধে আমরুহী দারুল উলুম দেওবন্দে চলে যান, যেখানে তিনি হাফেজ মুহাম্মদ আহমদ ও মাওলানা সাহুল ভাগলপুরীর অধীনে পড়াশোনা করেন। আমরুহী দেওবন্দে একবছর পূর্ণ করে মীরাট ভ্রমণ করেন, যেখানে তিনি আশিক এলাহী মীরাটির সাথে সাক্ষাত করেছিলেন। তিনি আবার দেওবন্দে চলে আসেন এবং শায়খুল হিন্দ থেকে সহিহ বুখারী, তিরমিযী, সুনান আবু দাউদ এবং বায়যাভীর মতো বই অধ্যয়ন করেন। আমরুহী মুফতি আজিজুর রহমানের কাছ থেকে ফতোয়া এবং মাওলানা মুইজউদ্দিন আহমদের কাছ থেকে সাহিত্যের পড়াশোনা করেন। তিনি ১৯০৩ সালে দারুল উলুম দেওবন্দ থেকে স্নাতক হন।
১৯০৩ সালে দারুল উলুম দেওবন্দ থেকে স্নাতক হওয়ার পরে, মাহমুদ হাসান দেওবন্দী তাকে ভাগলপুরের পুরেনী, মাদ্রাসা নোমানিয়ায় পাঠিয়েছিলেন যেখানে তিনি সাত বছরেরও বেশি সময় ধরে শিক্ষকতা করেছিলেন। অতঃপর তিনি শাহজাহানপুরে চলে যান এবং "আফজাল আল-মাদারিসকে" এমন একটি মসজিদে প্রতিষ্ঠিত করেন যেখানে তিনি "পড়াতেন" । বিনা পারিশ্রমিকে তিনি প্রায় তিন বছর এই মাদ্রাসায় শিক্ষকতা করেছেন। আমরুহী ১৯১১ সালে দারুল উলুম দেওবন্দে শিক্ষক হিসেবে নিযুক্ত হন, তিনি প্রথম বছরে ইলমুস সিগাহ, নুরুল ইজাহের মতো আরবি প্রাথমিক বই পড়াতেন। দারুল উলুমে তাঁর একাডেমিক জীবন ৪৪ বছর ধরে স্থায়ী হয়েছিল।
আমরুহী ১৯২৮ থেকে ১৯২৯ এবং ১৯৪৪ থেকে ১৯৪৬ পর্যন্ত দুইবার প্রধান মুফতির দায়িত্ব পালন করেন, তার অধীনে প্রায় ২৪,৮৫৫ টি ফতোয়া লিপিবদ্ধ হয়েছে।। তিনি হুসেন আহমদ মাদানির অনুপস্থিতিতে সহিহ আল বুখারী পড়াতেন এবং জীবনের শেষ পর্বে তিনি বেশ কয়েক বছর তিরমিজীর দ্বিতীয় খণ্ডও পড়াতেন। তাঁর উল্লেখযোগ্য শিক্ষার্থীদের মধ্যে রয়েছে মুহাম্মদ শফি দেওবন্দী, আনজার শাহ কাশ্মীরি, মুহাম্মদ সেলিম কাশ্মী এবং রাশেদ আহমদ লুধিয়ানভি।
আমরুহী ১৯৫৫ সালে মারা যান এবং দারুল উলুম দেওবন্দের কাসেমি কবরস্থানে তাকে দাফন করা হয়। আনজার শাহ কাশ্মীরি তার জীবনী "তাজকিরাতুল ইজাজ" লিখেছেন।
সায়রা ইউসুফ

সায়রা ইউসুফ হচ্ছেন পাকিস্তানের একজন টেলিভিশন অভিনেত্রী। টেলিভিশন ছাড়াও সায়রা কিছু চলচ্চিত্রেও অভিনয় করেছেন। ২০১২ সালে তার শ্যাহরুজ নামের এক ব্যক্তির সঙ্গে বিয়ের পর তাকে সবাই সায়রা শ্যাহরুজ নামে চিনতো কিন্তু ২০২০ সালে শ্যাহরুজকে তালাক দেন সায়রা, যদিও সায়রার একটি বাচ্চা আছে ঐ সংসার থেকে।
সায়রা মূলত হাম টিভি চ্যানেলের 'মেরা নাসিব' নাটকের জন্য বেশি পরিচিত যেটা ২০১১ সালে প্রচারিত হতো। সায়রা পাকিস্তানের একজন অন্যতম সর্বোচ্চ আয়কারী টেলিভিশন অভিনেত্রী ছিলেন। সায়রা নাটকে অভিনয় শুরুর আগে এমটিভি পাকিস্তান চ্যানেলের ভিডিও জকি হিসেবে কাজ করতেন। সায়রা অভিনীত প্রথম চলচ্চিত্র ছিলো ২০১৭ সালের 'চলে থে সাথ'।
অমৃতা আইয়ার

অমৃতা আইয়ার (জন্ম: ১৪ মে ১৯৯৪) একজন ভারতীয় চলচ্চিত্র অভিনেত্রী, যিনি তামিল, তেলুগু এবং মালয়ালম অভিনয় করে থাকেন। তিনি "বিগিল" এবং "পাদাইভিরান" চলচ্চিত্রে তার অভিনয়ের জন্য পরিচিত।
তিনি কর্ণাটকের বেঙ্গালুরুতে জন্মগ্রহণ করেছিলেন এবং সেন্ট জোসেফ কলেজ অব কমার্স থেকে ব্যাচেলর অব কমার্স ডিগ্রি অর্জন করেছিলেন। কলেজে পড়াশোনা করার পরে তিনি মডেলিংয়ে যোগদান করেন।
অমৃতা "পাদাইভিরান"-এর মাধ্যমে তামিল চলচ্চিত্রে অভিষেক করেন, সেখানে তিনি মালার চরিত্রে অভিনয় করেছিলেন। তার ভূমিকার প্রতিক্রিয়া হিসাবে "দ্য হিন্দু"-এর একজন পর্যালোচক বলেছিলেন যে, "অমৃতা তার চরিত্রে যথাযথভাবেই মানানসই"। পরবর্তীতে তাকে "কালী" চলচ্চিত্রে বিজয় অ্যান্টনির বিপরীতে একটি নারী মুখ্য চরিত্রে অভিনয় করতে দেখা যায়। তিনি অ্যাটলি'র "বিগিল" চলচ্চিত্রে তামিলনাড়ু ফুটবল দলের অধিনায়ক থেন্ড্রালের চরিত্রে অভিনয় করেছিলেন। অমৃতা বিনয় রাজকুমারের বিপরীতে "গ্রামায়ণ"-এ অভিনয়ের মাধ্যমে কন্নড় চলচ্চিত্রে অভিষেক করছিলেন।
কিশিনাউ

কিশিনাউ ( , ; ), পূর্বে হিসাবে পরিচিত কিশিনেভ ( , ; ), মলদোভার রাজধানী ও বৃহত্তম শহর। দেশের ঠিক মাঝখানে অবস্থিত শহরটি একাধারে মলদোভার প্রধান শিপ্ল ও বাণিজ্য কেন্দ্র। শহরটি দনিস্টার নদীর উপনদী বিক নদীর তীরে অবস্থিত। ২০১৪ সালের পরিসংখ্যান অনুযায়ী কিশিনাউয়ের মোট জনসংখ্যা ৫৩২,৫১৩ জন। অপরদিকে কিশিনাউ পৌরসভার মোট জনসংখ্যা ৬৬২,৮৩৬ জন। কিশিনাউ অর্থনৈতিক ভাবে মলদোভার সবচেয়ে সমৃদ্ধ শহর। এছাড়াও এটি দেশের বৃহত্তম পরিবহন ও যোগাযোগ কেন্দ্র।
কিশিনাউ ১৪৩৬ সালে একটি আশ্রম গ্রাম হিসেবে প্রতিষ্ঠিত হয়েছিল, এটি তখন প্রিন্সিপালিটি অব মলদোভিয়ার অংশ ছিল (যা ১৬শ শতাব্দীর শুরুতে অটোমান সাম্রাজ্যের একটি ভাস্কাল রাজ্যে পরিণত হয়েছিল, কিন্তু এখনও এর স্বায়ত্তশাসন বজায় রয়েছে)। ১৯ শতকের শুরুর দিকে কিশিনাউ ৭,০০০ বাসিন্দার একটি ছোট্ট শহর ছিল।
১৮১২ সালে, রুশো-তুর্কি যুদ্ধের পরে (১৮০৬–১৮১২), মোলদোভিয়ার পূর্বের অর্ধেকটি রুশ সাম্রাজ্যের হাতে তুলে দেওয়া হয়েছিল। নতুন অধিগ্রহণ করা অঞ্চলগুলি বেসারবিয়া নামে পরিচিতি লাভ করে।
কিশিনাউ শহরের অবস্থান , এটি বিক নদীর তীরে অবস্থিত, বিক দনিস্টার নদীর একটি উপনদী। এর আয়তন ১২০ বর্গকিলোমিটার (৪৬ বর্গমাইল)। শহরটি মলদোভার কেন্দ্রে অবস্থিত এবং খুব উর্বর ভূমির সাথে তুলনামূলকভাবে আড়াআড়ি স্তরের দ্বারা বেষ্টিত।
২০১৪ সালের মলদোভার জন পরিসংখ্যান অনুযায়ী কিশিনাউয়ের জনসংখ্যা ছিল ৫৩২,৫১৩ জন। ২০০৪ সালের পরিসংখ্যানের তুলনায় ৯.৭% হ্রাস পেয়েছে।
মলদোভা তিন ধরনের প্রশাসনিক বিভাগ; ৩টি পৌরসংস্থা, ৩২টি জেলা এবং ২টি স্বায়ত্তশাসিত এলাকা দ্বারা শাসিত হয়। ৬৬২,৮৬২ জন (২০১৪ সালের হিসাব অনুযায়ী) বাসিন্দা নিয়ে কিশিনাউ পৌরসভা (এর পার্শ্ববর্তী এলাকাসহ) মলদোভার সবচেয়ে বড় পৌরসভা। শহরটি ছাড়াও, পৌরসভার ৩৪ অন্যান্য স্থানীয় উপশহর এর অন্তর্ভুক্ত: ৬টি শহর (সাথে আরও ২টি গ্রাম রয়েছে) এবং ১২টি কমিনিউটি (আরও ১৪টি গ্রাম এর মধ্যে রয়েছে)।
কিশিনাউয়ের স্থানীয় সরকার হল কিশিনাউ সিটি কাউন্সিল এবং সিটি মেয়র হলেন সিটি কাউন্সিলের প্রধান। সিটি কাউন্সিল ও মেয়র উভয়ে চার বছরের জন্য সরাসরি নাগরিকের ভোটে নির্বাচিত হন।
কিশিনাউয়ের রাজনীতিতে ডানপন্থী রাজনৈতিক দলগুলো বেশি প্রাধান্য পায়, বিশেষ করে এইআই। পিসিআরএম প্রধান বিরোধী দল, শহরের একটি বড় অংশের সমর্থন পায় তারা, কিন্তু দিন দিন তা হ্রাস পাচ্ছে।
কিশিনাউ আন্তর্জাতিক বিমানবন্দরটি ইউরোপ এবং এশিয়ার প্রধান গন্তব্যগুলির সাথে সংযুক্ত। এয়ার মলদোভা ও ফ্লাই-ওয়ান এয়ারলাইন্সের সদর দফতর এ বিমানবন্দরে রয়েছে এবং উইজ এয়ার বিমান এটিকে আঞ্চলিক হাব হিসেবে ব্যবহার করে।
গুস্তাভ ফ্লোবের

গ্যুস্তাভ ফ্লোব্যার (, ; , ; ১২ই ডিসেম্বর ১৮২১ – ৮ই মে ১৮৮০) ছিলেন একজন ফরাসি ঔপন্যাসিক। অত্যন্ত প্রভাবশালী এই সাহিত্যিক ফ্রান্সে সাহিত্যিক বাস্তববাদের নেতৃস্থানীয় ব্যক্তিত্ব হিসেবে গণ্য হন। তিনি ১৮৫৭ সালে লেখা তাঁর প্রথম উপন্যাস "মাদাম বভারি"র জন্য বিশেষ খ্যাতিলাভ করেন। এছাড়া তাঁর চিঠিপত্রের সঙ্কলন "কোরেসপঁদঁস" ও শৈলী ও নান্দনিকতার দিকে অনুপুঙ্খ নজরদারির জন্যও তিনি স্মরণীয় হয়ে আছেন। বিখ্যাত ফরাসি ছোটগল্পকার গি দ্য মোপাসঁ তাঁর শিষ্য ছিলেন।
পলিয়ানা ভিয়ানা

পলিয়ানা ভিয়ানা (; জন্ম: ১৪ জুন ১৯৯২) একজন ব্রাজিলীয় মিশ্র মার্শাল আর্টস লড়াকু, বর্তমানে তিনি আলটিমেট ফাইটিং চ্যাম্পিয়নশিপে প্রতিযোগিতা করছেন।
২০১৯ সালের জানুয়ারির এক দিনে তার অ্যাপার্টমেন্টের বাইরে অপেক্ষা করছিলেন তিনি। আচমকা এক আগন্তুক ব্যক্তি নকল বন্দুক ব্যবহার করে ভিয়ানাকে অপহরণ করার চেষ্টা করেছিল। ভায়ানা লোকটিকেও পাল্টা জবাব দিয়েছিল এবং পুলিশ না আসা পর্যন্ত মিশ্রিত মার্শাল আর্টের দক্ষতা ব্যবহার করে ওই ব্যক্তিকে দমিয়ে রেখেছিলো। এজন্য অপহরণকারীকে মারধর করার আইনগত অভিযোগের সম্মুখীন হতে হয়নি তাকে।
কেরি ভেরা

কেরি ক্যাথলিন কাসিক (, জন্ম: ১৯৭৫) হলেন একজন প্রাক্তন আমেরিকান মহিলা পেশাদার মিশ্র মার্শাল লড়াকু। তিনি দুটি পেশাদার লড়াইয়ে অংশ নিয়েছিলেন, একবার স্ট্রাইকফোর্সের হয়ে এবং আরেকবার বেলাতোর ফাইটিং চ্যাম্পিয়নশিপের হয়ে।
২০০৭ সালে অক্সিজেন টেলিভিশন নেটওয়ার্কে মুয় থাই-থিমযুক্ত ফাইট গার্লস রিয়েলিটি শোয়ের বিজয়ী হয়ে কাসিক খ্যাতি অর্জন করেছিলেন। ২০০৯ সালে "আলটিমেট উইমেন চ্যালেঞ্জ" রিয়েলিটি শোতে তিনি অনেক মহিলা মিশ্র মার্শাল আর্টিস্টের সাথে উপস্থিত হয়েছিলেন।
কেরি রিয়েল এস্টেট এজেন্ট দম্পতির কোলে জন্মগ্রহণকারী দ্বিতীয় কন্যা। তিনি অল্প বয়সেই নাচে ভর্তি হয়েছিলেন তবে ব্রুস লি'র প্রেমের মধ্য দিয়ে তিনি তায়ে কোওন ডো সম্পর্কে জানতে পারেন এবং ছয় বছর বয়সে তায়ে কোওন ডো শিখন ক্লাসে ভর্তি হন। তার বড় বোন কেলি কাসিক একজন পেশাদার বলরুম নর্তকী। কেরি আঠারো বছর বয়সে শৌখিন বক্সিং প্রতিযোগিতায় সম্পৃক্ত হতে শুরু করেছিলেন।
কাসিক মিশ্র মার্শাল আর্টে আত্মপ্রকাশ করে ১৫ মে, ২০০৯ সালে বেলাতোর ফাইটিং চ্যাম্পিয়নশিপে এবং সর্বসম্মতিক্রমে সিদ্ধান্তে তিনি লেসেলি স্মিথকে ঐ ম্যাচে পরাজিত করেছিলেন।
পরে তিনি স্ট্রাইকফোর্সের সাথে চুক্তি স্বাক্ষর করেন এবং স্ট্রাইকফোর্স চ্যালেঞ্জারস: উডলি বনাম বিয়ার্সে ২০ নভেম্বর, ২০০৯ তারিখে কিম কাউচারের মুখোমুখি হন। প্রথম দফায় টিকেও-র 
মাধ্যমে ভেরা লড়াইটি জিতেছিলেন।
স্ট্রাইকফোর্স চ্যালেঞ্জার্স: লিনল্যান্ড বনাম ক্যাসি-তে ২১শে মে, ২০১০ সালে জুলিয়ানা পেনার মুখোমুখি হওয়ার কথা ছিল ভেরার তবে ইনজুরির কারণে তিনি লড়াই থেকে সরে এসেছিলেন। এরপর থেকে তিনি আর কোনো লড়াই করেননি।
কেরি এমএমএ (মিশ্র মার্শাল আর্ট) লড়াকু ব্র্যান্ডন ভেরাকে ৫ ফেব্রুয়ারি, ২০০৫ সালে বিয়ে করেন। ২০১৪ সালের সেপ্টেম্বরে কেরি ব্র্যান্ডনের সাথে বিবাহ বিচ্ছেদ করতে চেয়েছিলেন।
কড়ি ও কোমল

কড়ি ও কোমল হলো রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৮৮৬ খ্রীস্টাব্দে প্রকাশিত হয়। এটি রবীন্দ্রনাথের কাব্য রচনার "উন্মেষ পর্ব"-এর অন্তর্গত একটি উল্লেখযোগ্য সৃষ্টি।
রবীন্দ্রনাথ "কড়ি ও কোমল" কাব্যগ্রন্থটি তাঁর বড় ভাই সত্যেন্দ্রনাথ ঠাকুরকে উৎসর্গ করেন।
মর্ত্য তথা বাহ্যিক বিষয়ের প্রতি আকর্ষণ, মানবপ্রেম ও মৃত্যু রহস্যের গভীর অনুভূতি থেকেই রবীন্দ্রনাথ "কড়ি ও কোমল" কাব্যগ্রন্থটি রচনা করেন। এতে তারুণ্যের উচ্ছলতাও বিশেষভাবে পরিলক্ষিত হয়।
এস্টেটস গেজেট

এস্টেটস গেজেট যুক্তরাজ্যের বাণিজ্যিক সম্পত্তি বাজারের জন্য প্রকাশিত একটি সাপ্তাহিক ব্যবসায়িক ম্যাগাজিন। এটি প্রথম প্রকাশিত হয়েছিল ১৮৫৮ সালে এবং এর দেড়শতম বার্ষিকী ২০০৮ সালে উদযাপিত হয়েছিল। ড্যামিয়ান ওয়াইল্ড ২০০৯ এর আগস্ট থেকে এর সম্পাদক ছিলেন। 
২০০৮ এর মার্চ মাসে "এস্টেট গেজেটকে" যুক্তরাজ্যের শীর্ষ ৫০০ "বিজনেস সুপারব্র্যান্ডস" -এর একটি হিসাবে ঘোষণা করা হয়েছিল। 
১৯৯৬ সালে, "এস্টেটস গেজেট" তার নিজস্ব অনলাইন সম্পত্তি সম্পর্কিত সংবাদ এবং গবেষণা শাখ, "ইজি" (EGi) চালু করেছিল। ১৯৯৭ সালে, এই গ্রুপ যুক্তরাজ্যের বৃহত্তম অ্যাক্সেস বাণিজ্যিক সম্পত্তি প্রাপ্যতা অনুসন্ধান ওয়েবসাইট "প্রপার্টিলিঙ্ক" (Propertylink) চালু করে। গ্রুপটি প্যান-ইউরোপীয় রিয়েল এস্টেট বিনিয়োগের বাজারের পাক্ষিক প্রকাশনা "ইউরোপ্রপার্টি" প্রকাশ করে। 
গ্রুপটির পরিষেবাগুলি রিড বিজনেস ইনফরমেশন (RELX) দ্বারা প্রকাশিত হয়। প্রকাশনাটি প্রতি বছর তার নিজস্ব "ইজি পুরস্কার" হোস্ট করে, যা প্রতিবছর লন্ডনে অনুষ্ঠিত হচ্ছে।
জিস্যাট

জিস্যাট (ভূ-সমলয় কৃত্রিম উপগ্রহ) কৃত্রিম উপগ্রহ হ'ল ডিজিটাল অডিও, তথ্য এবং ভিডিও সম্প্রচারের জন্য ব্যবহৃত ভারতের দেশীয়ভাবে নির্মিত যোগাযোগ উপগ্রহ। ৫ ডিসেম্বর ২০১৮ সাল পর্যন্ত, ইসরো'র দ্বারা ২০ টি জিস্যাট কৃত্রিম উপগ্রহ উৎক্ষেপণ করা হয়, যার মধ্যে ১৪ টি উপগ্রহ পরিষেবাতে রয়েছে।
ভূ-সমলয় কৃত্রিম উপগ্রহের জিস্যাট সিরিজ হ'ল ভারত সম্প্রচারিত পরিষেবার ক্ষেত্রকে স্বনির্ভর করার লক্ষ্যে ইসরো দ্বারা নির্মিত একটি ব্যবস্থা। ১০ টি জিস্যাট কৃত্রিম উপগ্রহের সি, এক্সটেন্ডেড সি ও কু-ব্যান্ডের মোট ১৬৮ টি ট্রান্সপন্ডার (যার মধ্যে ৯৫ টি ট্রান্সপন্ডার সম্প্রচার মাধ্যমদের সেবা দেওয়ার জন্য লিজ দেওয়া হয়েছে) টেলিযোগযোগ, টেলিভিশন সম্প্রচার, আবহাওয়ার পূর্বাভাস, দুর্যোগ সতর্কতা এবং অনুসন্ধান এবং উদ্ধার কার্যক্রমে পরিষেবা সরবরাহ করে।
আলফ্রেড আউ

আলফ্রেড আউ (; ১৪ ডিসেম্বর ১৮৯৮ – ২৭ অক্টোবর ১৯৮৬) একজন জার্মান ফুটবল খেলোয়াড় ছিলেন। তিনি তার খেলোয়াড়ি জীবনে জার্মানি ফুটবল দলের প্রতিনিধিত্ব করেছেন।
খেয়া (কাব্য)

খেয়া হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯০৬ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। এই কাব্যের এগারোটি কবিতা রবীন্দ্রনাথ গীতাঞ্জলির ইংরেজি অনুবাদ সং অফারিংসে অন্তর্ভুক্ত করেছেন।
রবীন্দ্রনাথ তাঁর "খেয়া" কাব্যগ্রন্থটি ভারতীয় বিজ্ঞানী জগদীশ চন্দ্র বসুকে উৎসর্গ করেন।
"খেয়া" কাব্যে বিষাদ ও ক্লান্তির সুর প্রাধান্য পায়। মানবজীবনের সুখ-দুঃখ এবং আশা-আকাঙ্ক্ষার কথা ধ্বনিত হয়েছে। এতে আধ্যাত্মিকতার মূর্ছনাও পরিলক্ষিত হয়।
মোহাম্মদ এ. আকিম

মোহাম্মদ এ. আকিম বাংলাদেশের কুমিল্লা জেলার রাজনীতিবিদ যিনি কুমিল্লা-৭ আসনের সংসদ সদস্য ছিলেন।
মোহাম্মদ এ. আকিম কুমিল্লা জেলায় জন্মগ্রহণ করেন।
মোহাম্মদ এ. আকিম ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে কুমিল্লা-৭ আসন থেকে সংসদ সদস্য নির্বাচিত হন।
মাহবুবুর রহমান (কুমিল্লার রাজনীতিবিদ)

মাহবুবুর রহমান ভূঁইয়া (১৯৫০–২৭ এপ্রিল ২০২১) বাংলাদেশের কুমিল্লা জেলার রাজনীতিবিদ ও মুক্তিযুদ্ধা যিনি কুমিল্লা-৭ আসনের সংসদ সদস্য ছিলেন। তিনি ১৯৪৬ সালে বরুড়া উপজেলায় জন্মগ্রহণ করেন। 
মাহবুবুর রহমান ১৯৫০ সালে কুমিল্লা জেলার বরুড়া উপজেলার গোহালিয়া (চুনারিখলা) ভূঁইয়া বাড়িতে জন্মগ্রহণ করেন। তার এক ছেলে ও এক মেয়ে।
মাহবুবুর রহমান ১৯৬২ সালে অষ্টম শ্রেণীতে পড়াকালীন হামিদুর রহমান শিক্ষা কমিশনের বিরুদ্ধে আন্দোলনে যোগদানের মাধ্যমে তার রাজনৈতিক জীবন শুরু করেন। ১৯৭১ সালে তিনি মুক্তিযুদ্ধে অংশগ্রহণ করেন।
মাহবুবুর রহমান কুমিল্লা দক্ষিণ জেলা বিএনপির সহসভাপতি ছিলেন। তিনি ১৯৭৮ সালে বিএনপিতে যোগ দিয়ে বরুড়া উপজেলা বিএনপির সাধারণ সম্পাদক হন। এরপর জাতীয় পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে কুমিল্লা-৭ আসন থেকে সংসদ সদস্য নির্বাচিত হয়েছিলেন। পরে পুনরায় বিএনপিতে ফিরে আসেন।
মাহবুবুর রহমান ভূঁইয়া ২৭ এপ্রিল ২০২১ সালে কোভিড-১৯ আক্রান্ত হয়ে কুমিল্লা মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
নুরুল ইসলাম তালুকদার (সিরাজগঞ্জের রাজনীতিবিদ)

নুরুল ইসলাম তালুকদার বাংলাদেশের সিরাজগঞ্জ জেলার রাজনীতিবিদ ও সিরাজগঞ্জ-৬ আসনের সাবেক সংসদ সদস্য।
নুরুল ইসলাম তালুকদার সিরাজগঞ্জ জেলায় জন্মগ্রহণ করেন।
নুরুল ইসলাম তালুকদার ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে সিরাজগঞ্জ-৬ আসন থেকে সংসদ সদস্য নির্বাচিত হন।
আবু নাসের চৌধুরী

আবু নাসের চৌধুরী বাংলাদেশের নোয়াখালী জেলার রাজনীতিবিদ, মুক্তিযুদ্ধা ও নোয়াখালী-৪ আসনের সাবেক সংসদ সদস্য।
আবু নাসের চৌধুরী নোয়াখালী জেলায় জন্মগ্রহণ করেন।
আবু নাসের চৌধুরী একজন মুক্তিযুদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন নোয়াখালী-৪ আসন থেকে সংসদ সদস্য নির্বাচিত হন।
কে এম হোসেন

কে এম হোসেন বাংলাদেশের নোয়াখালী জেলার রাজনীতিবিদ ও চিকিৎসক যিনি নোয়াখালী-৪ ও নোয়াখালী-১ আসনে সংসদ সদস্য ছিলেন।
কে এম হোসেন নোয়াখালী জেলায় জন্মগ্রহণ করেন।
কে এম হোসেন একজন চিকিৎসক। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন নোয়াখালী-৪ আসন থেকে সংসদ সদস্য নির্বাচিত হন। তিনি মওদুদ আহমেদের ছেড়ে দেয়া আসনে ১৯৮৮ সালের উপ-নির্বাচনে জাতীয় পার্টির প্রার্থী হিসেবে নোয়াখালী-১ আসন থেকে সংসদ সদস্য নির্বাচিত হন।
মোঃ হানিফ

মোঃ হানিফ বাংলাদেশের নোয়াখালী জেলার রাজনীতিবিদ ও নোয়াখালী-৬ আসনের সাবেক সংসদ সদস্য।
মোঃ হানিফ নোয়াখালী জেলায় জন্মগ্রহণ করেন।
মোঃ হানিফ ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নোয়াখালী-৬ আসন থেকে সংসদ সদস্য নির্বাচিত হন।
বোরহান উদ্দিন

বোরহান উদ্দিন বাংলাদেশের নোয়াখালী জেলার রাজনীতিবিদ ও নোয়াখালী-৬ আসনের সাবেক সংসদ সদস্য।
বোরহান উদ্দিন নোয়াখালী জেলায় জন্মগ্রহণ করেন।
বোরহান উদ্দিন ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নোয়াখালী-৬ আসন থেকে সংসদ সদস্য নির্বাচিত হন।
এ এস এম এনামুল হক

এ এস এম এনামুল হক (মৃত্যু: ২২ জুলাই ২০২৩) বাংলাদেশের নোয়াখালী জেলার রাজনীতিবিদ ও নোয়াখালী-৫ আসনের সাবেক সংসদ সদস্য। তিনি বাংলাদেশ সেনাবাহিনীর একজন অবসর প্রাপ্ত লেফটেন্যান্ট কর্নেল ছিলেন।
এ এস এম এনামুল হক নোয়াখালীর কোম্পানীগঞ্জ উপজেলার সিরাজপুর ইউনিয়নের বিরাহীমপুর গ্রামে জন্মগ্রহণ করেন। তার একমাত্র মেয়ে আমেরিকা প্রবাসী
এ এস এম এনামুল হক ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নোয়াখালী-৫ আসন থেকে সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নোয়াখালী-৫ আসন থেকে তিনি পরাজিত হয়েছিলেন।
রক্তবাহ

রক্তবাহগুলি রক্ত সংবহন তন্ত্রের উপাদান, যা মানব দেহের সর্বত্র রক্ত পরিবহন করে। এই বাহীকাগুলি রক্ত কণিকা, পুষ্টি এবং অক্সিজেন শরীরের কোষতে পরিবহন করে। তারা কোষ থেকে দূরে বর্জ্য ও কার্বন ডাই অক্সাইড পরিবহন করে। জীবন বজায় রাখার জন্য রক্তনালীগুলির প্রয়োজন হয়, কারণ দেহের সমস্ত কোষ তাদের কার্যকারিতার উপর নির্ভর করে।
পাঁচ ধরনের রক্তবাহ রয়েছে: ধমনী, যা রক্তকে হৃৎপিণ্ড থেকে দূরে নিয়ে যায়; উপধমনী; জালক, যেখানে রক্ত এবং কোষগুলির মধ্যে জল এবং রাসায়নিকের বিনিময় ঘটে; উপশিরা; ও শিরা, যা জালক থেকে রক্তকে হৃৎপিণ্ডের দিকে ফিরিয়ে দেয়।
রক্তবাহগুলির সাথে সম্পর্কিত "ভাস্কুলার" শব্দটি লাতিন "ভ্যাস" থেকে উদ্ভূত, যার অর্থ পাত্র। কিছু কাঠামো - যেমন কার্টিলেজ, এপিথেলিয়াম এবং চোখের লেন্স ও কর্নিয়া-এ রক্তবাহ থাকে না এবং এগুলি অ্যাভাস্কুলার তকমাযুক্ত।
রক্তবাহগুলি রক্ত পরিবহনে কাজ করে। সাধারণভাবে, ধমনী ও উপধমনীগুলি ফুসফুস থেকে দেহ ও তার অঙ্গগুলিতে অক্সিজেনযুক্ত রক্ত পরিবহন করে এবং শিরা ও উপশিরাগুলি দেহ থেকে ফুসফুসে অক্সিজেনবিহীন রক্ত পরিবহন করে।
কার্যত প্রতিটি চিকিৎসাধীন অবস্থায় রক্তবাহগুলি বিশাল ভূমিকা পালন করে। ক্যান্সার, উদাহরণস্বরূপ, যদি না টিউমার অ্যানজিওজেনেসিসকে (নতুন রক্তবাহগুলির গঠন) ম্যালিগন্যান্ট কোষগুলির বিপাকীয় চাহিদা সরবরাহ না করে তবে অগ্রসর হতে পারে না। এথেরোস্ক্লেরোসিস, রক্তনালীতে প্রাচীরের লিপিড পিণ্ডের (অ্যাথেরোমাস) গঠন হ'ল সাধারণ কার্ডিওভাসকুলার রোগ, যা পশ্চিমা বিশ্বে মৃত্যুর প্রধান কারণ।
নবজাতক (কাব্যগ্রন্থ)

নবজাতক হল রবীন্দ্রনাথ ঠাকুর কর্ত্তৃক রচিত একটি বাংলা কাব্যগ্রন্থ। এটি ১৯৪০ সালে প্রকাশিত হয়। এটি রবীন্দ্রনাথের কাব্য রচনার "অন্ত্যপর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৩৫-টি কবিতা রয়েছে। 
নীতিহীন মানবসভ্যতার আবর্জনাময় স্বরূপ ও অধর্মের প্রবাহমানবতার বিরুদ্ধে রবীন্দ্রনাথ সোচ্চার হয়েছেন "নবজাতক" কাব্যে। রাষ্ট্রের মূঢ়তা ও বিদেশী শক্তির ক্রূরতার প্রতি তিনি বিক্ষোভ প্রদর্শন করেছেন।
"নবজাতক" কাব্যগ্রন্থের অন্তর্গত কবিতাগুলি হল– 
১. নবজাতক
২. উদ্বোধন
৩. শেষ দৃষ্টি 
৪. প্রায়শ্চিত্ত 
৫. বুদ্ধভক্তি
৬. কেন 
৭. হিন্দুস্থান
৮. রাজপুতানা
৯. ভাগ্যরাজ্য
১০. ভূমিকম্প 
১১. পক্ষীমানব
১২. আহ্বান 
১৩. রাতের গাড়ি 
১৪. মৌলানা জিয়াউদ্দীন 
১৫. অস্পষ্ট 
১৬. এপারে-ওপারে
১৭. মংপু পাহাড়ে
১৮. ইস্টেশন 
১৯. জবাবদিহি 
২০. সাড়ে ন'টা
২১. প্রবাসী
২২. জন্মদিন 
২৩. প্রশ্ন
২৪. রোম্যান্টিক
২৫. ক্যান্ডীয় নাচ
২৬. অবর্জিত
২৭. শেষ হিসাব 
২৮. সন্ধ্যা 
২৯. জয়ধ্বনি 
৩০. প্রজাপতি 
৩১. প্রবীণ 
৩২. রাত্রি
৩৩. শেষ বেলা 
৩৪. রূপ-বিরূপ
৩৫. শেষ কথা
গনেশ চন্দ্র হালদার

গনেশ চন্দ্র হালদার বাংলাদেশের মাদারীপুর জেলার রাজনীতিবিদ ও মাদারীপুর-৩ আসনের সংসদ সদস্য ছিলেন। তার জন্ম মাদারীপুর জেলার কালকিনি উপজেলাধীন,নবগ্রামে
গনেশ চন্দ্র হালদার মাদারীপুর জেলায় জন্মগ্রহণ করেন।
গনেশ চন্দ্র হালদার ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে মাদারীপুর-৩ আসন থেকে সংসদ সদস্য নির্বাচিত হন।
ব্যক্তিগত জীবনে বিবাহিত ছিলেন। ২৯ নভেম্বর, ২০২২ তারিখে লন্ডনে স্বীয় সন্তানের বাসভবনে তার দেহাবসান ঘটে।
প্রণয়ধর্মী চলচ্চিত্র

প্রণয়ধর্মী ছায়াছবি বা রোম্যান্স চলচ্চিত্র হ'ল রোমান্টিক প্রেমের গল্পগুলি প্রেক্ষাগৃহে এবং টিভিতে সম্প্রচারের জন্য দৃশ্যগত মাধ্যমে (ভিজ্যুয়াল মিডিয়া) রেকর্ড করা, যার লক্ষ্য থাকে মূল চরিত্রগুলির আবেগ ও স্নেহময় রোম্যান্টিক সম্পৃক্ততা এবং তাদের যাত্রা, যা ডেটিং, বিবাহপূর্ব মেলামেশা বা বিবাহের মাধ্যমে তাদের ভালবাসা তাদের গ্রহণ করে। প্রণয়ধর্মী ছায়াছবি রোমান্টিক প্রেমের গল্প বা দৃঢ় ও খাঁটি প্রেমের সন্ধান এবং রোম্যান্সকে মূল চিত্রনাট্যের কেন্দ্রবিন্দু করে। মাঝে মাঝে রোম্যান্স প্রেমীরা অর্থ, শারীরিক অসুস্থতা, বিভিন্ন ধরনের বৈষম্য, মনস্তাত্ত্বিক সংযম বা পারিবারিক প্রতিবন্ধকতার মুখোমুখি হন, যা তাদের প্রেমের মিলন ভেঙে ফেলার হুমকি দেয়। সমস্ত দৃঢ়, গভীর এবং ঘনিষ্ঠ রোমান্টিক সম্পর্কের মতোই, প্রতিদিনের জীবনের উত্তেজনা, প্রলোভনগুলি (বিশ্বাসহীনতা) এবং সামঞ্জস্যতার পার্থক্য প্রণয়ধর্মী চলচ্চিত্রগুলির চিত্রনাট্যে প্রবেশ করে।
রোমান্টিক ছায়াছবি প্রায়শই প্রথম দর্শনে প্রেম, প্রবীণের সাথে অল্প বয়স্কের প্রেম, প্রতিদানহীন রোমান্টিক প্রেম, আবেগময় প্রেম, সংবেদনশীল প্রেম, আধ্যাত্মিক প্রেম, নিষিদ্ধ প্রেম/রোম্যান্স, স্বামী প্রেম, যৌন ও প্রগাঢ় প্রেম, উৎসর্গীকৃত প্রেম, বিস্ফোরক ও ধ্বংসাত্মক প্রেম এবং বিয়োগান্ত প্রেমের প্রয়োজনীয় বিষয়গুলি অন্বেষণ করে।
চিত্রনাট্যকার ও পণ্ডিত এরিক আর উইলিয়ামস তার চিত্রনাট্যকারদের শ্রেনী বিভাগের প্রণয়ধর্মী চলচ্চিত্রগুলিকে একাদশ সুপার জেনার হিসাবে চিহ্নিত করেন এবং দাবি করেছেন যে সমস্ত পূর্ণ দৈর্ঘ্যের আখ্যান চলচ্চিত্রগুলি এই সম্পূর্ণ-ঘরানা দ্বারা শ্রেণিবদ্ধ করা যেতে পারে। আর দশটি সম্পূর্ণ-ঘরানা হ'ল অ্যাকশন, অপরাধ, কল্পনা, ভয়, কল্পবিজ্ঞান, জীবনের খন্ড, খেলাধুলা, রোমাঞ্চকর, যুদ্ধ এবং পাশ্চাত্য।
রোমি রুয়সেন

রোমি রুয়সেন (, জন্ম: ২৪ আগস্ট, ১৯৮৯) একজন ফরাসি মিশ্র মার্শাল আর্টিস্ট। তিনি ২০০৭ সাল থেকে পেশাগতভাবে প্রতিদ্বন্দ্বিতা করছেন এবং মার্লোস কোনেন-এর বিপক্ষে প্রথম ইনভিক্‌টা ফাইটিং চ্যাম্পিয়নশিপ ইভেন্টে নিজের নাম ভাস্বর করেছেন এবং প্রাক্তন ইউএফসি লড়াকু শেইলা গাফের বিপক্ষে সাবমিশন বা নমনে জয় লাভ করেছিলেন।
সলিডারিটি (সংবাদপত্র)

সলিডারিটি একটি সমাজতান্ত্রিক সংবাদপত্র যা অ্যালায়েন্স ফর ওয়ার্কার্স লিবার্টি (এডব্লিউএল) কর্তৃক প্রকাশিত। 
এডাব্লুএল, ইন্টারন্যাশনাল সোসিয়ালিস্ট গ্রুপ এবং অন্যান্যদের দ্বারা প্রচারিত একটি প্রচারণার অংশ হিসাবে ওয়েলফেয়ার স্টেট নেটওয়ার্ক (ডব্লিউএসএন) কর্তৃক কাগজটি ১৯৯০ এর দশকের মাঝামাঝি সময়ে "একশন ফর হেল্থ এন্ড ওয়েলফেয়ার" নামে একটি মাসিক পত্রিকা হিসাবে প্রতিষ্ঠিত হয়েছিল। 
কাগজটি এডব্লিউএল এর সাথে পরিচিত হয় যখন এর নাম "অ্যাকশন ফর সলিডারিটি" -তে পরিবর্তিত হয় এবং এটি পাক্ষিকভাবে চলে যায়। নামটি পরবর্তীকালে "সলিডারিটি" করে সংক্ষিপ্ত করা হয়। এটি বর্তমানে মার্টিন টমাস কর্তৃক সম্পাদিত একটি সাপ্তাহিক কাগজ।
সফিকুর রহমান কিরণ

সফিকুর রহমান কিরণ বাংলাদেশের শরীয়তপুর জেলার রাজনীতিবিদ ও শরীয়তপুর-৩ আসনের সাবেক সংসদ সদস্য।
সফিকুর রহমান কিরণ শরীয়তপুর জেলায় জন্মগ্রহণ করেন।
সফিকুর রহমান কিরণ শরীয়তপুর জেলা বিএনপির সভাপতি। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে শরীয়তপুর-৩ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে শরীয়তপুর-৩ আসন থেকে এবং ২০০৮ সালের নবম ও ২০১৮ সালের একাদশ জাতীয় সংসদ নির্বাচনে শরীয়তপুর-২ আসন থেকে তিনি পরাজিত হয়েছিলেন।
দ্য ব্যাপটিস্ট টাইমস

দ্য ব্যাপটিস্ট টাইমস একটি সাপ্তাহিক পত্রিকা যা অক্সফোর্ডশায়ার ডিডকোটে প্রকাশিত হয় এবং ব্রিটেনের ব্যাপটিস্ট চার্চে প্রতিবেদন করে। 
এটি ১৮৮৫ সাল থেকে প্রকাশিত হচ্ছে এবং আজ এর অনুমানিক পাঠকসংখ্যা ২৪,০০০। 
প্রচলনে পতন এবং বিজ্ঞাপন না পাওয়ার সমস্যার কারণে, ২০১১ সালের নভেম্বর মাসে কাগজটি প্রকাশ বন্ধ করে দিয়েছিল। পূর্ব পরিকল্পনার পরিকল্পনা নিয়ে ২০১২ সালের জানুয়ারিতে এটি পুনরায় প্রকাশিত হয়। 
২০১৮ সালের নভেম্বরে, ইউরোপীয় ইউনিয়নের ওয়াচডগ প্রমাণ খুঁজে পায় যে, ব্যাপটিস্ট টাইমস সেই ২৬৫ টি মিডিয়া আউটলেটের একটি ছিল যারা ভারত- ভিত্তিক প্রভাব নেটওয়ার্ক কর্তৃক পাকিস্তান সম্পর্কে মতবিরোধ ছড়িয়ে দিতে ব্যবহৃত হচ্ছিল।
ডেইলি পোস্ট (উত্তর ওয়েলস)

ডেইলি পোস্ট নর্থ ওয়েলস অঞ্চলের একটি দৈনিক পত্রিকা।
২০০৩ সালে "লিভারপুল ডেইলি পোস্ট" থেকে সংবাদপত্রটি স্বাধীনতা অর্জন করেছিল যা পরে ডিসেম্বর ২০১৩ সালে উৎপাদন বন্ধ করে দেয়। 
২০২০ সালের এবিসির তথ্য নোটে কাগজটির ১৬,৩২৭ সঞ্চালন রয়েছে। 
২০০১ থেকে ২০১৭ অবধি এটি ল্যান্ডুডনো জংশনের ভ্যালি রোডের উপর ভিত্তি করে ছিল। ২০১৩ সালের মে মাসে, এটি কলভিন বে'র অ্যাবারগেলি রোডের ব্রায়ান ইরিয়াসে নতুন এবং বর্তমান ভিত্তিতে চলে গেছে।
অপারেশন ক্যাট ড্রপ

যুক্তরাজ্যের রয়্যাল এয়ার ফোর্স , বোর্নিওর সরওয়াকের প্রত্যন্ত গ্রামে বিড়াল বিতরণ করার এক অন্যরকম কর্মসূচি শুরু করে যাকে অপারেশন ক্যাট ড্রপ নাম দেওয়া হয়। ইঁদুরের মহামারি মোকাবেলায় বিস্তৃত কর্মসূচির অংশ হিসাবে বিড়াল বাক্সে করে প্যারাসুট দিয়ে নামানো হয়। যদিও এই ঘটনাটির অনেক তথ্যের বিশ্বাসযোগ্য সূত্র নেই। তবে এটা ভাবা হয় যে, ম্যালেরিয়া নিয়ন্ত্রণের জন্য অনিচ্ছাকৃত ডিডিটি স্প্রে করার সময় সেখানে বিড়ালের সংখ্যা উল্লেখযোগ্য হারে হ্রাস পেয়েছিল। অনেক সময় একটি ভাল পরিকল্পনা থেকেও পরিবেশের অনাকাঙ্ক্ষিত ক্ষতি হতে পারে অথবা সাধারণ জিনিসও অনেক সময় অনিচ্ছাকৃত পরিণতি ডেকে আনে এই জিনিস বুঝাতেও এই গল্পটি বিভিন্ন ভাবে ব্যবহার করা হয়।
অপারেশন ক্যাট ড্রপ কীভাবে ম্যালেরিয়া নিয়ন্ত্রণের জন্য কীটনাশক ব্যবহারের সাথে সম্পৃক্ত বা খাদ্য শৃঙ্খলে কীটনাশকের অতিমাত্রায় ব্যবহারের কারণে বিড়ালের সংখ্যা উল্লেখযোগ্য হারে কমে গিয়েছিল কিনা তা পরিষ্কার নয়। গল্পের বিভিন্ন দিককে নানা ভাবে প্রশ্নবিদ্ধ করা হয়। উদাহরণস্বরূপ, সম্ভবত ডিডিটির চেয়ে ডিলড্রিন এ অঞ্চলটিতে ম্যালেরিয়া নিয়ন্ত্রণের জন্য বেশি ব্যবহৃত হয় এবং তারপরেই অসংখ্য বিড়ালের মৃত্যু হয়েছিল। 
সমসাময়িক বিবরণে বলা হয়েছিল যে, কেবল মাত্র বিড়ালই ইঁদুর সমস্যা সমাধান করতে পারে এবং যার জন্য এই বিড়ালগুলো সিঙ্গাপুর থেকে রয়্যাল এয়ার ফোর্সের মাধ্যমে বহন করে প্যারাসুট দিয়ে নামানো হয়। অপারেশনটি "সফল" হিসাবে ততক্ষণে প্রতিবেদন দেওয়া হয়। অপারেশনের পরপরই প্রকাশিত একটি সংবাদপত্রের প্রতিবেদনে ২৩টি বিড়াল ব্যবহারের কথা উল্লেখ করা হয়, যা পরবর্তী কয়েকটি বিবরণীতে উল্লিখিত ১৪,০০০ এর চেয়ে কিছু কম। সমসাময়িক প্রতিবেদনগুলো অপারেশনের কয়েক দিন পূর্বে ৩০টি বিড়ালের জন্য একটি ড্রাইভ "নিয়োগ"-এর বিজ্ঞপ্তিও দেয়। 
২০১৫-এর অক্টোবরে এমনি একটি অনুরুপ প্রকল্পে, পানির গুণগতমান ঠিক করার জন্য আকাশ থেকে প্যারাস্যুটের সাহায্যে বিভার ছেড়ে দিতে দেখা যায়।
এম এ রেজা

এম এ রেজা (১৭ ফেব্রুয়ারি ১৯৪৭–৯ ডিসেম্বর ২০০১) বাংলাদেশের শরীয়তপুর জেলার রাজনীতিবিদ ও শরীয়তপুর-৩ আসনের সাবেক সংসদ সদস্য।
এম এ রেজা ১৭ ফেব্রুয়ারি ১৯৪৭ সালে শরীয়তপুরের ভেদরগঞ্জের কার্তিকপুর গ্রামে জন্মগ্রহণ করেন। তার পিতা মাইনুল হক শিকদার।
এম এ রেজা ন্যাশনাল ব্যাংকের পরিচালক ও কর্ণফুলী ইন্সুরেন্স কোম্পানির প্রতিষ্ঠাতা। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে শরীয়তপুর-৩ আসন থেকে সংসদ সদস্য নির্বাচিত হন।
এম এ রেজা ৯ ডিসেম্বর ২০০১ সালে মৃত্যুবরণ করেন।
অ্যান্ডারসন্সটাউন নিউজ

অডিট ব্যুরো অফ সার্কুলেশন অনুসারে, "অ্যান্ডারসন্সটাউন নিউজের" সোমবারের সংস্করণের সঞ্চলন গড় ৮,৪৫৭ এবং বৃহস্পতিবারের সংস্করণের সঞ্চলন ১৬,৪৫৩ অনুলিপি।
মজিবুর রহমান (শরীয়তপুরের রাজনীতিবিদ)

মজিবুর রহমান যিনি মাস্টার মজিবুর রহমান নামে পরিচিত। বাংলাদেশের শরীয়তপুর জেলার রাজনীতিবিদ ও শরীয়তপুর-১ আসনের সাবেক সংসদ সদস্য।
মজিবুর রহমান শরীয়তপুর জেলায় জন্মগ্রহণ করেন।
মজিবুর রহমান শরীয়তপুর জেলা পরিষদের প্রশাসক। ১২ জুন ১৯৯৬ সালের সপ্তম জাতীয় সংসদ নির্বাচনে শরীয়তপুর-১ আসনে আওয়ামী লীগ প্রার্থী আবদুর রাজ্জাক নির্বাচিত হয়ে আসনটি ছেড়ে দেয়ার পর উপনির্বাচনে আওয়ামী লীগের প্রার্থী হিসেবে মাস্টার মজিবুর রহমান নির্বাচিত হন। ১৯৮৬ সালে তৃতীয় জাতীয় সংসদ নির্বাচনে জাসদের প্রার্থী হিসেবে তিনি সরদার এ কে এম নাসির উদ্দিনের কাছে পরাজিত হয়েছিলেন।
নিকডালি রিভেরা-ক্যালানক

নিকডালি রিভেরা-ক্যালানক () হলেন একজন আমেরিকান মিশ্র মার্শাল আর্টিস্ট যিনি এটমওয়েট বিভাগে অংশ নিয়েছিলেন। তিনি ইনভিক্‌টা এফসির সাথে স্বাক্ষরিত হয়েছেন। ইনভিক্‌টা এফসি ৯-তে জোডি এসকুইবেলের বিরুদ্ধে লড়াইয়ের পরে নিকডালি ঘোষণা করেছিলেন যে তিনি লড়াইয়ের আগে সিদ্ধান্ত নিয়েছিলেন যে চুক্তি থেকে ইস্তফা না দেওয়ায় এটিই তার শেষ লড়াই হবে। তবে কমব্যাট আমেরিকা যুক্তরাষ্ট্রের প্রমোশনের জন্য তিনি এক বছরেরও কম সময়ের অবসর থেকে বেরিয়ে এসে লড়াইয়ের ক্যারিয়ার অব্যাহত রাখেন। আরও কয়েকটি লড়াইয়ের পরে, তিনি আবার তার অবসর ঘোষণা করেন। জুলাই ২০১৭ সালে, তাকে কমব্যাট আমেরিকা লড়াইয়ের পরিচালক নির্বাচিত করা হয়েছিল।
সরদার এ কে এম নাসির উদ্দিন

সরদার এ কে এম নাসির উদ্দিন কালু বাংলাদেশের শরীয়তপুর জেলার রাজনীতিবিদ যিনি তৎকালীন ফরিদপুর-১৪ ও শরীয়তপুর-১ আসনের সংসদ সদস্য ছিলেন।
সরদার এ কে এম নাসির উদ্দিন শরীয়তপুর জেলার সদর উপজেলার বিনোদপুর গ্রামে জন্মগ্রহণ করেন। তার পিতা মৃত হোসেন আলী সরদার।
সরদার এ কে এম নাসির উদ্দিন শরীয়তপুর জেলা বিএনপির সাধারণ সম্পাদক । তিনি ১৯৭৭ সালে বিনোদপুর ইউনিয়ন পরিষদের চেয়ারম্যান নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১৪ আসন থেকে সংসদ সদস্য নির্বাচিত হন।
১৯৮৪ সালে পুনরায় তিনি বিনোদপুর ইউনিয়ন চেয়ারম্যান নির্বাচিত হন। জাতীয় পার্টিতে যোগ দিয়ে ১৯৮৫ সালে শরীয়তপুর সদর উপজেলা পরিষদের চেয়ারম্যান নির্বাচিত হন।
১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে শরীয়তপুর-১ আসন থেকে সংসদ সদস্য নির্বাচিত হন। ১৯৮৮ সালে সংসদ সদস্যের পাশাপাশি শরীয়তপুর জেলা পরিষদের চেয়ারম্যান নির্বাচিত হন।
১৯৯১ সালে পুনরায় বাংলাদেশ জাতীয়তাবাদী দলে যোগ দিয়ে পঞ্চম জাতীয় সংসদ নির্বাচনে শরীয়তপুর-১ আসনে পরাজিত হন। ২০০৫ সালে শরীয়তপুর পৌরসভার মেয়র নির্বাচিত হন। ২০০৮ সালে পৌরসভা নির্বাচনে পরাজিত হলেও ২০১৫ সালে পুনরায় শরীয়তপুর পৌরসভার মেয়র নির্বাচিত হন। ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে শরীয়তপুর-১ আসনে পরাজিত হন।
নার্গিস রশিদি

নার্গিস রশিদি ( ) একজন ইরানি-জার্মান অভিনেত্রী। তিনি ইরানে জন্মগ্রহণ করেছিলেন যেখানে তাঁর বাবা সেনা কর্নেল ছিলেন। ১৯৮৭ সালে তিনি তার পরিবারের সাথে তুরস্কে স্থায়ী হন। এক বছর পরে পরিবারটি জার্মানি চলে আসে এবং তিনি বার্লিনে অভিনয় নিয়ে পড়াশোনা শুরু করেছিলেন। তিনি ২০০৫ সাল থেকে প্রাথমিকভাবে লস এঞ্জেলেসে বসবাস করেছেন। 
রশিদী মূলত জার্মানিতে অনেকগুলি স্বাধীন চলচ্চিত্র এবং টেলিভিশন প্রযোজনায় কাজ করেছেন। সানড্যান্স চলচ্চিত্র উৎসবে প্রিমিয়ার হওয়া বাবক আনোয়ারীর ২০১৬ সালের "জির-ই-ছায়া" ছবিতে তার অভিনীত ভূমিকার জন্য তিনি ব্যাপক প্রশংসা পেয়েছিলেন। ভ‍্যারাইটি এটিকে "এক প্রিয় যুগান্তকারী পারফরম্যান্স" হিসাবে উল্লেখ করে। ম্যাগাজিনটি তার "তীব্র তবুও সূক্ষ্ম কৃত্রিম কাজের" প্রশংসা করে, তাঁকে "ইসলামী বিপ্লবের পর থেকে তার দেশের পথযাত্রায় ক্ষুব্ধ প্রচণ্ড বুদ্ধিমান, প্রগতিশীল মনের ইরানি মহিলা হিসাবে" উল্লেখ করে ও আরও বলে যে "রাশিদী তার চরিত্রটিকে একটি বাদ্যযন্ত্রের মতো ধীরে ধীরে ফুটিয়ে তুলেছেন। এটি মাতৃ ভালবাসা এবং আর্তনাদ উভয়ে সমৃদ্ধ একটি পারফরম্যান্স"।
জিন ক্রেইন

জিন এলিজাবেথ ক্রেইন (২৫ মে ১৯২৫ - ১৪ ডিসেম্বর ২০০৩) ছিলেন একজন মার্কিন অভিনেত্রী। তার কর্মজীবনের ব্যপ্তি ছিল ১৯৪৩ থেকে ১৯৭৫ সাল পর্যন্ত। তিনি "পিংকি" (১৯৪৯) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত কয়েকটি ব্যবসাসফল চলচ্চিত্র হল "হোম ইন ইন্ডিয়ানা" (১৯৪৪) "স্টেট ফেয়ার" ও "লিভ হার টু হেভেন" (১৯৪৫), ও "মার্জি" (১৯৪৬)। এছাড়া তিনি তার বরফ স্কেটিং দক্ষতার জন্য সুপরিচিত ছিলেন।
ক্রেইন ১৯২৫ সালের ২৫শে মে ক্যালিফোর্নিয়া অঙ্গরাজ্যের বার্স্টোতে এক আইরিশ ক্যাথলিক পরিবারে জন্মগ্রহণ করেন। তার পিতা জর্জ এ. ক্রেইন ছিলেন বিদ্যালয়ের শিক্ষক এবং মাতা লরেট্টা কার। ১৯৩০ সালে তারা ক্যালিফোর্নিয়ার ইঙ্গলউডে৪ ৮২২ এস. ওয়ালনাট অ্যাভিনিউয়ে বসবাস করতেন। ১৯৩৪ সালে তার পিতামাতার বিবাহবিচ্ছেদের পর তাদের তিন সদস্যের পরিবার লস অ্যাঞ্জেলেসের ৫৮১৭ ভ্যান নেস অ্যাভিনিউয়ে চলে যান।
১৯৪৯ সালে তিনি তিনটি চলচ্চিত্রে অভিনয় করেন। "আ লেটার টু থ্রি ওয়াইভস" চলচ্চিত্রে তিনি শীর্ষ পারিশ্রমিক গ্রহীতা ছিলেন। এটি বক্স অফিসে সফল হয় ও ধ্রুপদী চলচ্চিত্রে রূপ নেয় এবং জোসেফ এল. ম্যাংকাভিৎস দুটি অস্কার লাভ করেন। অস্কার ওয়াইল্ডের "লেডি উইন্ডমেয়ার্স ফ্যান" অবলম্বনে অটো প্রেমিঞ্জার পরিচালিত "দ্য ফ্যান" চলচ্চিত্রটি ব্যবসায়িকভাবে ব্যর্থ হন। অন্যদিকে "পিংকি" চলচ্চিত্রটি সেই বছরের অন্যতম জনপ্রিয় চলচ্চিত্র হয়ে ওঠে এবং এতে অভিনয়ের জন্য ক্রেইন শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
ফিফটি শেডস অফ গ্রে (চলচ্চিত্র)

ফিফটি শেডস অফ গ্রে (ইংরেজি: "Fifty Shades of Grey") হল ২০১৫ সালে মুক্তিপ্রাপ্ত একটি মার্কিন কামোদ্দীপক রোম্যান্টিক ড্রামা চলচ্চিত্র। ছবিটি পরিচালনা করেন স্যাম টেলর-জনসন এবং ই. এল. জেমস রচিত তথা ২০১১ সালে প্রকাশিত একই নামের একটি উপন্যাস অবলম্বনে এই ছবির চিত্রনাট্য রচনা করেন কেলি মার্সেল। ছবিটিতে ডাকোটা জনসন অভিনয় করেন আনাস্টেসিয়া স্টিল নামে এক কলেজ ছাত্রীর এবং জেমি ডোরনান অভিনয় করেন সেই কলেজ ছাত্রীর সঙ্গে এক ধর্ষকামী ও মর্ষকামী সম্পর্ক শুরু করা তরুণ ধনকুবের ব্যবসায়ী ক্রিস্টিয়ান গ্রে-র ভূমিকায়।
২০১৫ সালের ১১ ফেব্রুয়ারি ৬৫তম বার্লিন আন্তর্জাতিক চলচ্চিত্র উৎসবে ছবিটির প্রিমিয়ার আয়োজিত হয় এবং সেই বছরই ১৩ ফেব্রুয়ারি ইউনিভার্সাল পিকচার্স ও ফোকাস ফিচার্স কর্তৃক ছবিটি মুক্তিলাভ করে। সাধারণভাবে সমালোচকদের নেতিবাচক প্রশংসা অর্জন করলেও ছবিটি বক্স অফিসে তারক্ষণিক সাফল্য অর্জন করে এবং অসংখ্য বক্স অফিস রেকর্ড ভেঙে বিশ্বব্যাপী ৫৭০ মিলিয়ন মার্কিন ডলারেরও বেশি অর্থ আয় করে।
৩৬তম গোল্ডেন র‍্যাস্পবেরি পুরস্কার অনুষ্ঠানে এই ছবি সর্বাধিক সংখ্যক পুরস্কার জয় করে। উক্ত অনুষ্ঠানে নিকৃষ্টতম চলচ্চিত্র ("ফ্যান্টাস্টিক ফোর" ছবির সঙ্গে যৌথভাবে) ও দুই শীর্ষ ভূমিকা সহ প্রাপ্ত ছয়টি মনোনয়নের মধ্যে পাঁচটি বিভাগেই পুরস্কার জয় করে। এলি গল্ডিং-এর একক "লাভ মি লাইক ইউ ডু" গানটি শ্রেষ্ঠ মৌলিক গান বিভাগে গোল্ডেন গ্লোব পুরস্কারের জন্য এবং দ্য উইকএন্ডের একক "আর্নড ইট" গানটি ৮৮তম অ্যাকাডেমি পুরস্কার অনুষ্ঠানে শ্রেষ্ঠ মৌলিক গান বিভাগে অ্যাকাডেমি পুরস্কারের জন্য মনোনীত হয়।
এই ছবিটি ছিল "ফিফটি শেডস" চলচ্চিত্র ত্রয়ীর প্রথম পর্ব এবং এই ছবিটির দু’টি সিক্যোয়েল নির্মিত হয়: "ফিফটি শেডস ডার্কার" (২০১৭) ও "ফিফটি শেডস ফ্রিড" (২০১৮)।
তালবিয়া

তালবিয়া (, "") হল একটি ইসলামী প্রার্থনা। হজ্জ বা হজ্বের সময় ইহরাম লাগানোর পর থেকে বারবার তালবিয়া পড়া হয়, যাতে হাজীরা পার্থিব উদ্বেগ থেকে নিজেকে শুদ্ধ ও মুক্ত রাখতে পারে।
আরবি জিলহজ্জ মাসের নবম দিন, হজ্জের সময় আরাফাতের ময়দানে হাজীরা অবস্থান করে ও তালবিয়া বা লাব্বাইক আল্লাহুম্মা লাব্বাইক পাঠ করে।
তালবিয়ার পাঠ্য হল:
তালবিয়ার শিয়া সংস্করণটি হুবহু সুন্নির মত একই, তবে সেখানে অতিরিক্ত "লাব্বাইক" দিয়ে তালবিয়া শেষ হয়।
লাব্বাইক অভিব্যক্তিটির উৎস সম্পর্কে আরবী ভাষার ব্যাকরণবিদদের মধ্যে মতভেদ রয়েছে। সর্বাধিক প্রচলিত ব্যাখ্যাটি এটিকে মৌখিক বিশেষ্য (মাসদার) "লাবব" (মানে একটি স্থানে থাকা) + "অ" (দ্বৈত)+ "ইক" (দ্বিতীয় পুরুষ একবচন পুংলিঙ্গ প্রত্যয়) হিসাবে বিশ্লেষণ করে। এখানে দ্বৈত বলতে পুনরাবৃত্তিকে নির্দেশ করা হয়েছে। অতএব, "লাব্বাইকার" আক্ষরিক অর্থ "আমি বারবার আপনার কথা মানব।" "তালবিয়াহ" হল "লাব্বা"র মৌখিক বিশেষ্য, যার অর্থ এই প্রার্থনাটি পড়া।
হাদীসে তালবিয়া পড়া সম্পর্কে বলা হয়েছে, 
“রাসূলুল্লাহ সাল্লাল্লাহু আলাইহি ওয়া সাল্লাম বলেছেন, যখনই কোনো মুসলিম (হজ্জ বা উমরাহ'র জন্য) তালবিয়া পাঠ করে, তখন তার ডান ও বাম দিকে পৃথিবী শেষ সীমা পযর্ন্ত যত পাথর, বৃক্ষ ও মাটির চাকা রয়েছে, সব কিছুই তার সাথে তালবিয়া পাঠ করে।”
মিলড্রেড ন্যাটউইক

মিলড্রেড ন্যাটউইক (১৯ জুন ১৯০৫ - ২৫ অক্টোবর ১৯৯৪) ছিলেন একজন মার্কিন অভিনেত্রী। মঞ্চ, চলচ্চিত্র ও টেলিভিশনে তার অভিনয় জীবনের ব্যপ্তি ছিল পঞ্চাশ বছরের অধিক। তিনি "বেয়ারফুট ইন দ্য পার্ক" (১৯৬৭) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তিনি ১৯৫৭ সালে "দ্য ওয়াল্ট্‌জ অব দ্য টোরিয়াডর্স" ও ১৯৭২ সালে "সেভেনটি, গার্লস, সেভেনটি" নাটকে অভিনয়ের জন্য দুটি টনি পুরস্কারের মনোনয়ন লাভ করেন। তিনি "দ্য স্নুপ সিস্টার্স" মিনি ধারাবাহিকে অভিনয় করেন ১৯৭৪ সালে প্রাইমটাইম এমি পুরস্কার অর্জন করেন।
ন্যাটউইক ১৯০৫ সালের ১৯শে জুন ম্যারিল্যান্ড অঙ্গরাজ্যের বাল্টিমোরে জন্মগ্রহণ করেন। তার পিতা জোসেফ ন্যাটউইক ও মাতা মিলড্রেড ম্যারিয়ন (বিবাহপূর্ব ডাউয়েস)। তার পিতামহ ওলে ন্যাটউইক মার্কিন যুক্তরাষ্ট্রে আগত প্রথমদিকের নরওয়েজীয় অভিবাসীদের একজন ছিলেন, যিনি ১৮৪৭ সালে উইসকনসিনে আগমন করেন। তার চাচাতো ভাই মাইরন "গ্রিম" ন্যাটউইক একজন অ্যানিমেটর ও কার্টুনিস্ট ছিলেন। ন্যাটউইক বাল্টিমোরের ব্রিন মার স্কুলে পড়াশোনা করেন এবং পরে বেনেট কলেজ থেকে স্নাতক সম্পন্ন করেন।
এফসিডাব্লিউ ডিভাস চ্যাম্পিয়নশিপ

দ্য এফসিডাব্লিউ ডিভাস চ্যাম্পিয়নশিপ একটি নিষ্ক্রিয় পেশাদারি কুস্তি শিরোপা। শিরোপাটি পেশাদার কুস্তি সংস্থা ওয়ার্ল্ড রেসলিং এন্টারটেইনমেন্ট(ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা, বর্তমান এনএক্সটি'র পূর্বসূরী ফ্লোরিডা চ্যাম্পিয়নশিপ রেসলিং(এফসিডাব্লিউ)-এর মহিলা কুস্তিগিরদের জন্য প্রবর্তিত হয়েছিল। আটজন মহিলার একটি প্রতিযোগিতার মাধ্যমে এই শিরোপার প্রথম বিজয়ী নির্ধারিত হয়েছিল।
নেওমি নাইট এই শিরোপার প্রথম বিজয়ী ছিলেন। তিনি ১০ জুন, ২০১০-এ আট জন মহিলা কুস্তিগিরের একটি প্রতিযোগিতার ফাইনালে সেরেনা ডিবকে হারিয়ে উদ্বোধনী শিরোপা জয় করেছিলেন। শিরোপাটির জীবদ্দশায় ৬ জন কুস্তিগির এই শিরোপা ধারণ করেন। কেইলি টার্নার এই শিরোপার সর্বশেষ বিজয়ী ছিলেন। আগস্ট, ২০১২-তে ডাব্লিউডাব্লিউই, ফ্লোরিডা চ্যাম্পিয়নশিপ রেসলিংকে এনএক্সটি দিয়ে প্রতিস্থাপন করলে শিরোপাটি নিষ্ক্রিয় করা হয়।
প্রথম শিরোপা বিজয়ী নির্ধারণের জন্য এফসিডাব্লিউ টেলিভিশন অনুষ্ঠানে এপ্রিল হতে জুন, ২০১০ পর্যন্ত একটি প্রতিযোগিতা হয়েছিল।